Urang Barangas

Urang Dayak Berangas (Barangas atau Baraki) adolah ciek dari banyaknyo subetnis Dayak Ngaju nan baragamo Islam nan mandiami bagian hilia sungai Barito, tarutamo sabagai pusatnyo di Berangas Timur, kabupaten Barito Kuala, provinsi Kalimantan Selatan. Sacara resmi indak ado namo suku iko di dalam sensus taun 2000 nan dikarajoan oleh Biro Pusat Statistik. Suku Dayak Berangas/Barangas dapek digolongkan sabagai bagian dari suku Dayak Ngaju Bakumpai jiko ditinjau dari segi asal usua dan kamiripan bahasonyo. Namun pado kanyataannyo bahaso Berangas alah dinyatokan punah dan suku nan mangalami kapunahan bahasanyo iko sadang dalam proses Banjarisasi (amalgamasi jo salah satu sub suku Banjar yaitu Banjar Kuala - urang Banjar nan tingga di sakitar Banjarmasin).
Bahaso Berangas (Barangas) atau Bahaso Alalak (Halalak) adolah sub bahaso Ngaju (Bahaso Barito/bahaso Austronesia) nan dipatutuakan di hilia batang aia Barito, Kalimantan Salatan. Daerah-daerah panutur bahaso Berangas:
Bahkan dahulu tadapek di Mendawai, Arut Salatan, Kotawaringin Barat jo Mendawai, Mendawai, Katingan, dan batang aia Seruyan.
Bahaso Berangas ditutuakan oleh urang-urang nan diduga dahulu barasa dari Belandean, jadi bahaso iko erat hubuangannyo jo bahasa Bakumpai (bkr). Bahaso Berangas marupokan bahaso nan alah punah.
Batang Aia Alalak marupokan anak cabang batang aia Barito dakek muaronyo nan marupokan pabatasan kota Banjarmasin (Banjarmasin Utara) dengan kabupaten Barito Kuala di Kalimantan Selatan.
Bahaso iko berasa dari bahaso Dayak (rumpun Dayak Ngaju) nan banyak manyerap bahaso Malayu Banjar sampai kiro-kiro 70%. Jadi marupokan pacampuran bahaso Dayak jo bahaso Banjar, tatapi masih tampak struktur bahaso Dayaknyo.
Suku dayak Berangas iko mampunyo ciek budaya yang manarik untuak di katahui dan marupokan salah satu kaunikan sub-suku dayak iko, yaitu iolah Mantra untuak badan padusi urang suku Berangas. Suku barangas sandiri marupokan ciek suku yang dikatokan sudah hampia ta modernisasi oleh pangaruah zaman samo bahasonyo alah punah sasuai yang di jalehan di ateh, tapi ado kaunikan tasandiri dan budaya yang masih dipraktekkan sampai kini iolah Mantra untuak badan anak gadih di lingkup suku Dayak Berangas.
Mantra iko iolah mantra-mantra yang di gunokan dan dibaco samo kaum padusi dari suku berangas, mantra iko marupokan papaduan budaya asli jo Banjar yang identik jo agamo islam. Mantra yang di lafalkan sandiri manganduang kato-kato kaugamoan sarupo kato "Bismillah", namo "Rasulullah SAW" . Diantaro kearifan lokal yang tarefleksi dari mantra-mantra iko adolah representasi dari nilai "perempuan' jo "kaperempuanan". Mantra iko sandiri sabananyo di amalkan dan difungsikan sabagai upaya untuak mangontrol badan, pikiran, jo parasaan bagi kaum padusi dalam suku urang dayak Berangas, dan gunonyo pun juo untuak manjago kahormatan padusi sarato kadudukannyo dalam masyarakaik sahinggo padusi juo dapek manjadi kaum yang dihargoi bahkan bakuaso dalam babarapo hal sarupo aspek kaluargo yang manganggap padusi atau ibu sabagai sosok yang dihargoi.
Ado ampek buah babacaan atau mantra yang manarik dan badasarkan pado kuatnyo makna kaperempuanan yang tarefleksi di dalam isi mantra itu. Padusi manjadi subjek atau palaku dalam mantra, samantaro objeknyo adolah badan inyo sandiri. Badan Padusi dalam mantra iko dijadikan sabagai alat politik untuak mancapai tujuan tatentu.
(1). Mantra bagi saurang bini yang sadang bajauahan jo lakinyo, digunokan agar lakinyo indak malupokan bini di rumah. Barikuik mantranyo.
(a) Bismillahirrahmanirrahim
Amakku sing kuyang kirap Bantalku
Baginda Ali Batang badannya jadi kukirap
Batang badannya jadi kemari
Barakat laa ilaha illallah Muhammadu rasulullah
(b) Bismillahirrahmanirrahim
Tikarku yang berkibar
Bantalku Baginda Ali
Batang tubuhnya sudah kukibar
Batang tubuhnya sudah kemari
Berkat (kalimat) laa ilaha illallah Muhammadu rasulullah
(2).Mantra bagi padusi yang baru malahiakan sarayo maminum ramuan, agar rahimnyo puliah sarupo parawan jo dihilangkan sagalo Panyakik. Barikuik mantranyo:
(a) Jajamuku jajamuni
Buka randa mulih parawan
Aku tahu asal mulamu jadi
Pulanglah engkau Kepada Jangga Yang Besar
Barakat laa ilaaha illallah Muhammadu rasulullah
Jamuku jamu ini
Terbuka rahim seperti perawan
Aku tahu dari mana asal mulamu
Kembalilah engkau Kepada Sang Pencipta
Berkat (kalimat) laa ilaaha illallah Muhammadu rasulullah
(b)Paku dalam paku dasing
Tertindih batu hitam
Uratku kawat pintuku besi
Takurapak ah rapat ingsunku
Aku tahu asal mulamu jadi
Jala putih namamu
Pulanglah engkau
Kepada jangga yang besar
Barakat laa ilaaha illallah Muhammadu rasulullah
Politik Badan padusi dalam Mantra Dayak Berangas 120 Muhammad yang mangunci Allah yang mangunci Barakat laa ilaha illallaah Muhammadu rasulullaah Airku sang lalatu Kuletakkan di kuku kuji Air setitik tiado masuak Siti Fatimah alah kukunci Allah yang mangunci Muhammad yang mangunci Berkat (kalimat) laa ilaaha illallah Muhammadu rasulullah, mantra tasabuik sabana-bana sarat dengan makna Padusi jo kaparempuanan dalam duo klasifikasi dalam kapicayoan urang suku dayak Berangas.